前有一樽酒
作者：曹勛
朝代：宋

paragraphs: 前有一樽酒，高張發清彈。
娥眉揚玉澤，雅舞凌七盤。
春容媚桃李，艷色夭且妍。
向我如笑粲，舉酒相爲歡。
對此如不飲，人生良可歎。
君不見當年項王之力能拔山，驅除天下猶轉圜。
又不見儀秦挾策騁雄辯，指揮七國隨縱橫。
一朝智力有所困，誅滅不得同編氓。
成敗苟如此，貧賤固所安。
勸君酩酊寄樽酒，人間萬事無足觀。